Corbyn og Johnson mættust í kappræðum BBCGetty / Leon Neal Boris Johnson , leiðtogi Íhaldsflokksins og forsætisráðherra Bretlands , var sakaður um kynþáttaníð í orðræðu sinni af leiðtoga Verkamannaflokksins , Jeremy Corbyn í kappræðum BBC sem haldnar voru í gær en þingkosningar fara fram í Bretlandi 12. desember næstkomandi . Guardian greinir frá . Leiðtogarnir ræddu aðgerðir gegn múslimahatri í bresku samfélagi . Sagði Corbyn að Johnson hafi mistekist að taka á múslima - og útlendingahatri í Íhaldsflokknum og hafi sjálfur verið uppvís að því að nota niðrandi orð . „ Múslimahatur er vandamál í samfélagi okkar og það er vandamál hvaða orð eru notuð . Ég nota aldrei niðrandi orð með nokkrum hætti til þess að lýsa einum einasta í þessum heimi , “ sagði Corbyn . Viðbrögð við gyðingahatri til marks um skort á leiðtogahæfni Johnson svaraði gagnrýni Corbyn með því að segja að sá Íhaldsmaður sem yrði uppvís af kynþáttafordómum yrði vikið á brott tafarlaust . Þó hafi Íhaldsmenn fengið að halda stöðu sinni sem frambjóðendur eftir að hafa beðist afsökunar . Johnson sakaði þá andstæðing sinn um að hafa ekki tekið á gyðingahatri innan Verkamannaflokksins . „ Ég held að meðhöndlun Corbyn á málinu , tregða hans við að taka af skarið og standa vörð um gyðinga innan verkamannaflokksins sé einfaldlega merki um skort á leiðtogahæfni , “ sagði Johnson . Á tíð Jeremy Corbyn sem leiðtogi Verkamannaflokksins hefur mikið verið rætt um meint gyðingahatur innan flokksins . Hafa þingmenn sagt af sér vegna þessa , bæði í fulltrúa og lávarðadeild þingsins . Þá var íhugað innan flokksins að leggja fram vantrauststillögu gegn Corbyn vegna viðbragða hans við ásökunum um gyðingahatur . Hefur æðsti rabbíni Bretlands sagt gyðinga kvíðna fyrir möguleikanum á Bretlandi undir stjórn Corbyn .